EkBass/fiwiki-20250220-pages-articles huggingface dataset:
Pentti Pirhonen

Pentti Olavi Pirhonen (15. helmikuuta 1928 Raahe – 9. huhtikuuta 1994 Espoo) oli suomalainen toimittaja ja kirjailija. Pirhonen toimi 1950-luvulla Uuden Suomen toimitussihteerinä ja 1960 hän aloitti Katso-lehden ensimmäisenä päätoimittajana. Esikoiskirjansa Pirhonen julkaisi 1970-luvun alussa. Hän sai valtion kirjailijaeläkkeen 1991. Pirhonen perusti Suomen Maanpuolustushistoriallisen yhdistyksen ja toimi sen puheenjohtajana vuoteen 1991, jolloin hänet kutsuttiin yhdistyksen kunniajäseneksi. Pirhonen toimi myös urheiluselostajana radiossa 1960-luvun loppuun asti. Hän oli Suomen ensimmäinen jääkiekon olympiaselostaja vuoden 1952 Oslon kisoissa. == Teoksia == * Pikkukaupungin kaduilta ja kujilta. Kirjayhtymä 1971 * Suomalaisia sotilaspoikia : oravakomppanioista it-pattereille. Karisto 1977 * Tammisununtain testamentti : dokumentteja Suomen itsenäisyystaistelusta faksimile-jäljennöksenä Hakkapeliitta-lehdestä. Karisto 1978 * Wanhan Raahen päiwänpaisteisia tarinoita / toimittanut Pentti Pirhonen. Martti Merenmaa seura, Raahe 1978 * Suojeluskunnat ja Lotta Svärd. Karisto 1979 * Sissien sotaa : ErP 4:n salapoluilta. Karisto 1980 * Arsenikkia Lapuan patruunatehtaalla: todellisuuteen pohjautuva romaani kuohuvalta kolmekymmenluvulta. Karisto 1981 * Suomen kesäkuu 1941. Karisto 1981 * Kapina : talonpoikaismarssista Mäntsälään. Karisto 1982 * Raahen porvari- ja kauppakoulun 100 v. juhlamatrikkeli / toimittanut Pentti Pirhonen. Raahen porvari- ja kauppakoulu 1982 * Lääketeollisuusyhdistys 1957–1982 : 25 v. / toimittaneet Pentti Pirhonen ym. Lääketeollisuusyhdistys 1982 * Puutalo itki tuuleen. Karisto 1983 * Neljä miestä sankarihaudalla : pienoisromaani menneen sodan pohdiskeluista. Karisto 1984 * Raahen oppikoulu 1884–1984 : historiikki ja matrikkeli. Raahen lyseon seniorit 1984 * Stadin ässät : dokumenttiromaani Ässä-rykmentistä talvi- ja jatkosodassa. Tammi 1985 * Vaarallista peliä Los Pacosissa : matkailuhistoriallinen toimintaromaani. Karisto 1986 * Hämeenlinnan olympialaiset 1952 : XV Olympiakisojen nykyaikainen 5-ottelu. Hämeen Sanomat, Hämeenlinna 1986 * Töölön yhteiskoulu 1912–1987 : juhlakirja / toimittaja: Pentti Pirhonen. Karisto 1987 * Suomi-neidon nurkkatanssit : dokumenttifiktioita 70-vuotiaan itsenäisen Suomen liepeiltä. Karisto 1988 * Lehtineekerinä sodanjälkeisessä Suomessa. Karisto 1994 == Lähteet == * *Helka WebVoyage -teosluettelo ===Viitteet=== Luokka:Suomalaiset sotakirjailijat Luokka:Suomalaiset päätoimittajat Luokka:Suomalaiset urheiluselostajat Luokka:Vuonna 1928 syntyneet Luokka:Vuonna 1994 kuolleet
Aeropos

Aeropos () oli antiikin Makedonian kuningas noin 500-luvun eaa. alkupuolella. Herodotos kertoo että Argaioksen isä oli Filippos I ja että Aeroposta seurasi kuninkaana hänen poikansa Alketas I.Herodotos 8.139Junianus Justinus kertoo että Aeropos oli vasta lapsi kun hänen isänsä Filippos I kuoli. Justinus kertoo Aeropoksesta seuraavanlaisen anekdootin. Illyrialaiset hyökkäsivät Makedoniaan koska eivät voineet sietää että pieni lapsi oli kuninkaana. Aluksi illyrialaiset löivät makedonialaiset taistelussa. Makedonialaiset toivat tämän jälkeen kuninkaansa kehdossa taistelukentälle ja kantoivat häntä armeijansa takana. Nähdessään kuninkaansa makedonialaiset taistelivat suurella innolla ja kukistivat vastustajansa. Justinus kertoo että Aeroposta seurasi kuninkaana hänen poikansa Amyntas I.Justinus VII.2 == Lähteet == Luokka:Makedonian kuninkaat
Alketas I (Makedonia)

Alketas () oli antiikin Makedonian kuningas noin 500-luvun eaa. puolivälissä. Herodotos kertoo että Alketasin isä oli Aeropos ja että Alketasta seurasi kuninkaana hänen poikansa Amyntas I.Herodotos 8.139 == Lähteet == Luokka:Makedonian kuninkaat
Amyntas I

Amyntas I () oli antiikin Makedonian kuningas noin 540–498 eaa. Herodotos kertoo että Amyntaksen isä oli Alketas ja että Amyntasta seurasi kuninkaana hänen poikansa Aleksanteri I.Herodotos 8.139 Junianus Justinus kertoo että Amyntas oli kuninkaana samaan aikaan kuin Dareios I:n sotaretki Skyyttejä vastaan (noin vuonna 513 eaa.) Dareios määräsi Megabazoksen valtaamaan Traakian. Vallattuaan Traakian Megabazoksen lähettämät lähettiläät vaativat että Amyntas luovuttaisi heille maata ja vettä osittaakseen että hän oli Dareioksen alamainen. Lisäksi Amyntaan piti luovuttaa panttivankeja.Justinus VII.2 Herodotos ja Justinus kertovat kuinka naisiksi pukeutuneet nuorukaiset murhasivat persialaiset lähettiläät heidän juhliessaan. Päästäkseen eroon persialaisista Amyntas lahjoi persialaisen kenraalin Bubareksen ja antoi tälle siskonsa Gygaian vaimoksi. Amyntas kuoli pian sen jälkeen kun persialaiset olivat lähteneet Makedoniasta.Justinus VII.3 Herodotos 5.18 == Lähteet == Luokka:Makedonian kuninkaat
Jukka Tammi (pääjohtaja)

Jukka Tammi (s. 15. joulukuuta 1941) on toiminut Verohallituksen pääjohtajana 1990–2007. Koulutukseltaan hän on juristi, arvoltaan varatuomari. Tammen ura verohallinnossa alkoi Turun lääninverotoimiston verotarkastajana vuonna 1965. Sen jälkeen hän on työskennellyt Lapin lääninverotoimistossa, Verohallituksessa, eduskunnan valtiovarainvaliokunnassa ja valtiovarainministeriön vero-osastolla osastopäällikkönä ja ylijohtajana. Tammi jäi eläkkeelle 1. joulukuuta 2007. == Nostokonejuttu == Syksyllä 1996 julkisuudessaan kerrottiin, että turkulaisen Nostokonepalvelu Oy:n epäiltiin kiertäneen suunnitelmallisesti veroja. Verohallituksen pääjohtaja Tammi oli osakkaana yhtiössä ja nostanut siitä osinkoina huomattavia summia. Keskusrikospoliisi aloitti esitutkinnan, jossa yhtiön johtoa epäiltiin verorikoksista ja Tammea sen avustamisesta. Syyttäjä Tommi Teuri teki Nostokonepalvelun jutussa syyttämättäjättämispäätöksen – perusteltuaan ensin yksityiskohtaisesti, miksi jutussa hänen mielestään tulisi nostaa syyte verorikoksesta. Päätöksen jälkeen Teuri kertoi julkisesti tulleensa asiassa painostetuksi korkealta taholta. Teuri erotettiin myöhemmin virastaan sillä perusteella, että hänen käsittelyssään olevia juttuja oli päässyt vanhenemaan. Hän palasi Kankaanpään poliisipäälliköksi. == Lähteet == Luokka:Suomalaiset virkamiehet Luokka:Suomalaiset juristit Luokka:Vuonna 1941 syntyneet Luokka:Elävät henkilöt
Linda Zilliacus

Linda Elvira Zilliacus (o.s. Gyllenberg; s. 25. huhtikuuta 1977 Helsinki) on suomalainen näyttelijä. Hänen tunnetuin näyttelijän­suorituksensa on elo­kuvassa Pahuus (2003), jossa hän näytteli nais­pää­osan. == Yksityiselämä == Zilliacus on naimisissa näyttelijä Tobias Zilliacuksen kanssa, ja heillä on kolme lasta. Linda Zilliacuksen sisar on dramaturgi Matilda Gyllenberg, ja heidän isoisänsä oli professori Helge Gyllenberg. == Filmografia == Elokuvat Elokuvat Elokuvat Vuosi Nimi Rooli 1998 Ihon aika Vieno 1999 History is made at night Maija 2002 Kuutamolla Ilona 2003 Pahuus Marja 2005 Om Sara Sara 2021 Rikin­keltainen taivas Stella Lyhytelokuvat Lyhytelokuvat Lyhytelokuvat 2017 Tanssi heikolla jäällä äiti Televisio Televisio Televisio Vuosi Sarja Rooli 1988 Gubben i skåpet Sonja 1998 Det finns flera sätt att simma Barbie 1999 Kirjava silta Inka 2002 Falkenswärdin mööpelit Jenny 2000 Hovimäki Hanna Sundelius 2003 Fling Victoria 2003 Operation Stella Polaris Christina 2003 Kaverille ei jätetä Sanna 2006 Isa­bella Charlotta 2007 Labyrint Sofi Ram­häll 2007 Nuori Strindberg Siri von Essen 2007 Suojelijat Susanna 2008 Lemmenleikit Ann-Maj Sund­man 2011 Alamaailma-trilogia: Lakimies Nina Lehto 2011 Virta Katariina Moisander 2011 Anno 1790, Ruotsi Magdalena Wahl­stedt 2016 Heroes of the Baltic Sea Katarina Viffert 2023 Onnela Laila Erkko * Stam1nan kappaleen ”Puolikas Ihminen” musiikki­video (2012) == Lähteet == == Aiheesta muualla == * * Luokka:Suomalaiset näyttelijät Luokka:Vuonna 1977 syntyneet Luokka:Elävät henkilöt Luokka:Seulonnan keskeiset artikkelit
Juokslahti

Juokslahti on maalaiskylä valtatie 9:n varrella Jämsässä, noin 15 kilometriä keskustasta koilliseen lähellä Himosta. Alueella toimii useita yhdistyksiä, joiden lisäksi kylällä on oma koulu ja päiväkoti. Kylällä toimi aiemmin kioski ja myös baari nimeltä Jämsän-Äijän Maja (myöhemmin Kaurahattu), joka tuhoutui tulipalossa vuonna 1999, jonka johdosta se purettiin. Jyväskylän suurajojen yksi pikataival kulkee suoraan Juokslahden sydämessä. Lisäksi alueella sijaitsee Saunakylä. == Juokslahden Kyläkoulu == Juokslahdelle perustettiin ensimmäinen koulu vuonna 1891. == Juokslahdella toimivia yhdistyksiä == * Juokslahden metsästysseura ry * Juokslahti seura ry * Juokslahden vanhempainyhdistys ry * Jute - Juokslahden Tempaus ry == Juokslahdella toimivia yrityksiä == * Majatalo Morva * Ala-Katteluksen tila (Tilalla kasvatetaan alkuperäisrotuisia Kainuunharmaita. Tarjolla karitsanlihaa, taljoja ja käsityölankaa.) * Hyvinvointikeskus Kukkaismäki * Luontopalvelu Erätaival * Niemelä Group (Raskaan kaluston ja maatalouden voiteluaineet ja kunnossapitotuotteet) * Tmi Zanniskan (Koiran & kissan ruokia ja tarvikkeita, trimmauspalveluita, siivouspalveluita) * Saunakylä (Yleinen sauna ja ulkomuseo) ==Lähteet == == Aiheesta muualla == *http://juokslahti.nettisivu.org/ *Rautiainen, Anne Mari: Juokslahden kylän historiaa. Jämsä: Juokslahden kyläyhdistys, 2001. ISBN 952-91-4080-0. *https://www.jamsa.fi *https://www.jamsa.fi/kasvatus-ja- koulutus/varhaiskasvatus-ja-esiopetus/varhaiskasvatuspaikat/paivakodit/ *https://www.himosjamsa.fi/kohteet/juokslahti-vilusen-lintutorni/ *https://www.elavatkylat.fi/juokslahti/ *https://www.himosjamsa.fi/saunakyla/ Luokka:Jämsän kylät
MSL

MSL voi tarkoittaa seuraavia asioita: *MySports League, Sveitsin jääkiekon kolmas sarjataso *Mars Science Laboratory, Nasan Jet Propulsion Laboratoryn luotainmissio *Maaseudun Sivistysliitto, suomalainen järjestö *Suomen Maa- ja Sekatyöväen Liitto, ammattiliitto (1945–1953, myöhemmin Maaseututyöväen Liitto) * MSL, oik. Mathias Lauridsen, tanskalainen Counter-Strike 2 -ammattilainen
Jamina

Jamina on suomalainen pornonäyttelijä. Jaminan ensiesiintyminen oli vuonna 2001 elokuvassa Jamina & Friends. Pornouransa lisäksi Jamina on esiintynyt eroottisena tanssijana ja esittänyt Sipe Santapukin säveltämää Sillä mielellä -musiikkikappaletta. == Filmografia == * Jamina & Friends (2001) * Haluatko pornotähdeksi (2003) * It's Me Candy (2004) * Suomitytöt 1 (2005) * The Adventures of Mr Jack (2006) * Sneaking on my sister * Nordiska tjejer i onarerar (bestseller sweden) * nordiska tjejer i uniform (bestseller sweden) * Suomalaista teinipornoo 1 * Vares (2004) * Sex For money in Helsinki * Hot Pussy Girls * Uivelot (2008) * Livestudio@Turkkusex 2007 (2007) * Spermaa, spermaa (production 69) * Chillygirls (exxep production) * I Vädurens Tecken (Max´s) * En svensk blondins vilda sexliv (Bestseller sweden) * Spyteam- vakoilijat (Radical production) * 8 Svenska Sex Nr 12 (Cintra försaljnings AB) * Ron Jeremy Fucking In Finland (2009) * The Best Of Jeppe - Suomen Kovin Kalu! (2009) * Nya Porrstjärnor 3 (Max's) * syster Bettans Sex Rehabilitering (Swedish erotica) * Lesbiska Guldkorn (Swedish erotica) * Swedish Girls Sex Fantasies (Swedish erotica) * Den Svenska Synden (Empire Sweden) == Lähteet == == Aiheesta muualla == * * Eve Rasku: Mitä pornotyöläinen ajattelee?, Aviisi 13/2010 Luokka:Suomalaiset pornonäyttelijät Luokka:Vuonna 1983 syntyneet Luokka:Elävät henkilöt
Free (Stonen albumi)

Free on keravalaisen metalliyhtye Stonen livelevy, joka julkaistiin vuonna 1992. Levyn tuottivat Mikko Karmila ja Stone. == Kappaleet == Kaikki kappaleet nauhoitettiin elo–syyskuussa 1992 Tavastialla, Lepakossa ja Rock- kinossa.http://www.discogs.com/Stone-Free/release/2437569 # # # # # # # # # # # # # # # # == Kokoonpano == * Janne Joutsenniemi – laulu, basso * Roope Latvala – kitara * Markku Niiranen – kitara * Pekka Kasari – rummut ==Lähteet== == Aiheesta muualla == * * Luokka:Vuoden 1992 konserttitallenteet Luokka:Stonen albumit Luokka:Mikko Karmilan tuottamat albumit
Vilma Espín

Vilma Espín Guillois (7. huhtikuuta 1930 – 18. kesäkuuta 2007) oli kuubalainen feministi, vallankumouksellinen ja Kuuban presidentin Raúl Castron vaimo vuodesta 1959. Hän perusti Kuuban naisten liiton vuonna 1960 ja toimi sen puheenjohtajana kuolemaansa saakka. Vilma Espín syntyi Santiago de Cubassa varakkaaseen perheeseen. Hänen isänsä toimi lakimiehenä Bacardi-yhtiössä. Espín oli ensimmäisiä naisia Kuubassa, joka kouluttautui insinööriksi. Hän jatko-opiskeli vuonna 1955 Yhdysvalloissa MIT:ssä. Palattuaan Kuubaan 1956 Vilma Espín tutustui Frank Paísiin, joka johti Fulgencio Batistan hallitusta vastustavaa liikettä llanolla (’tasangoilla’, eli kaupungeissa). Espín auttoi järjestämään aseellisia välikohtauksia samaan aikaan, kun Fidel Castron johtamat 26. heinäkuuta -liikkeen sissit tekivät maihinnousun Granmalla. Espín liittyi pian Sierra Maestran kapinallisiin ja tutustui Raúl Castroon, jonka rinnalla hän taisteli käyttäen sissinimeä ”Deborah”. Hän toimi myös sissien tulkkina kansainväliselle lehdistölle, sillä hän puhui englantia sujuvasti. Toukokuussa 1959, neljä kuukautta vallankumouksen voiton jälkeen, Vilma Espín meni naimisiin Raúl Castron kanssa Havannassa. Vuonna 1965 hänet nimitettiin Kuuban kommunistisen puolueen keskuskomitean jäseneksi. Häntä pidettiin vuosia Kuuban epävirallisena ”ensimmäisenä naisena”, koska Fidel Castro oli eronnut ja koska hänen roolinsa vallankumouksessa ja naisasialiikkeessä myös Kuuban rajojen ulkopuolella oli niin näkyvä ja pitkäkestoinen. Méxicossa kansainvälisen naisten vuoden konferenssissa 1975 Espín totesi: ”Naiset ovat osa kansaa, ja ellemme politisoidu, emme voi muuttaa mitään.” == Tunnustuksia == * Leninin kansainvälinen rauhanpalkinto vuonna 1977 == Lähteet == Luokka:Kuubalaiset poliitikot Luokka:Feministit Luokka:Valtionpäämiesten puolisot Luokka:Vuonna 1930 syntyneet Luokka:Vuonna 2007 kuolleet
Ontamojärvi

Ontamojärvi on järvi Pudasjärven kaupungissa. Se sijaitsee noin kymmenen kilometrin päästä kaupungin keskustasta lounaaseen Taipaleenlammen ja Kaakkurijärvien välissä. Sen länsipuolella on Risusuo. ==Aiheesta muualla== *Sijainti Suomen kartalla *Satelliittikuva Luokka:Pudasjärven järvet Luokka:Iijoen alaosan alue
Spirit – villi ja vapaa

Spirit – villi ja vapaa on vuonna 2002 valmistunut piirroselokuva. Sen ovat ohjanneet Kelly Asbury ja Lorna Cook. Musiikin on säveltänyt Hans Zimmer sekä englanninkielisessä versiossa laulanut Bryan Adams. Elokuva oli Oscar- ehdokkaana. Spiritistä on julkaistu animaatiosarja Netflix- tilausvideopalvelussa vuosina 2017–2019, ja tästä sarjasta on tekeillä pitkä elokuva. == Juoni == Tarinan päähenkilö, tai päähahmo, on 1800-luvun Amerikan villissä lännessä varttunut uljas mustangiori Spirit, joka jo nuorena kasvaa laumansa vastuuntuntoiseksi johtajaksi. Kun uteliaisuus ajaa Spiritin ihmisten pariin, armeijan eversti vangitsee sen ja yrittää taltuttaa orin väkivalloin ratsuväen palvelukseen. Samainen armeija on vanginnut myös intiaaninuorukaisen nimeltä Pikku Puro. Hevonen ja intiaanipoika ystävystyvät ja onnistuvat yhdessä pakenemaan vapauteen. Intiaanien reservaatissa Spirit kohtaa myöhemmin myös sydämensä valitun, Sade-tamman. Hetken aikaa Spirit elää intiaanien parissa, kunnes Pikku Puro ymmärtää, ettei Spiritiä voi koskaan kesyttää. Juuri, kun Spirit ja Sade ovat saaneet vapautensa, intiaanikylään hyökkäävät saman armeijan joukot joiden parissa Spirit oli vankina. Pikku Puro ja Sade hyökkäävät everstin kimppuun, mutta tämä ampuu Sadetta ja tamma putoaa virtaavaan koskeen. Spirit syöksyy Sateen perään ja onnistuu pelastamaan tämän. Sade ei kuitenkaan pysty liikkumaan luodin takia ja Spirit jää tamman vierelle peläten tämän kuolevan. Spirit saadaan uudestaan kiinni ja viedään rautatietyömaalle. Pikku Puro onnistuu vapauttamaan Spiritin ja seuraa hurja ajojahti läpi aavikon. Lopulta eversti luopuu jahdista ja jopa estää kersanttia ampumasta Spiritin. Pikku Puro vie Spiritin parantuneen Sateen luokse ja yhdessä hevoset pääsevät palaamaan Spiritin kotiin sen oman lauman luo. == Ääninäyttelijät == Alkuperäinen Suomenkielinen Rooli Matt Damon Mika Nuojua Spirit / kertoja James Cromwell Tapani Perttu Eversti Daniel Studi Jarkko Tamminen Pikku Puro Jeff LeBeau Markus Bäckman Murphy Chopper Bernet Juha Varis Kersantti Adams Bryan Adams Riki Sorsa Laulut == Lähteet == * === Viitteet === ==Aiheesta muualla== * Luokka:Vuoden 2002 yhdysvaltalaiset elokuvat Luokka:Yhdysvaltalaiset animaatioelokuvat Luokka:Elokuvat hevosista Luokka:Kelly Asburyn ohjaamat elokuvat Luokka:DreamWorksin elokuvat
Hjalmar Tallqvist

Axel Henrik Hjalmar Tallqvist (21. helmikuuta 1870 Hollola – 6. marraskuuta 1958 Helsinki) oli suomalainen matemaatikko ja fyysikko.http://www.helsinki.fi/keskusarkisto/virkamiehet_2/hallintovv_matemluonnonttdk.htm Tallqvist oli Helsingin yliopiston mekaniikan dosentti ja myöhemmin myös fysiikan professori, matemaattis-luonnontieteellisen tiedekunnan varadekaani, merentutkimuslaitoksen tarkastaja sekä toimi eri yrityksissä.http://www.helsinki.fi/keskusarkisto/virkamiehet_2/P-O.pdf Hänet tunnetaan myös Gunnar Nordströmin opettajana. == Elämä == Tallqvist syntyi Hollolassa. Hänen vanhempansa olivat yli-insinööri Hendrik Teodor Tallqvist ja Emilia Charlotta Palander. Hänen nuorempi veljensä oli lääkäri ja professori Theodor Tallqvist. Hjalmar Tallqvist valmistui ylioppilaaksi vuonna 1886 Helsingin ruotsinkielisestä reaalilyseosta. Filosofian kandidaatti hänestä tuli vuonna 1889 ja vuotta myöhemmin hän väitteli filosofian tohtoriksi väitöstyöllänsä Bestimmung einiger Minimalflächen deren Begrenzung gegeben ist. Vuosien 1890 ja 1891 välisenä aikana hän suoritti opintomatkan Zürichiin ja myös Wieniin. Hjalmar Tallqvist oli fyysikkona suuntautunut erityisesti matemaattiseen fysiikkaan. Matematiikan professori Edvard Neovius oli suunnannut hänen mielenkiintonsa minimipintoihin, joita Tallqvistin väitöskirjassa käsitellään. Ensimmäisen niitä koskevan tutkimuksensa hän julkaisi jo 18-vuotiaana. Tallqvistille tarjottiin Zürichistä matematiikan professuuria, josta hän kumminkin kieltäytyi vedoten isänmaallisiin syihin. Väitöstyön valmistumisen jälkeisenä vuonna hän sai mekaniikan nuoremman opettajan viran Polyteknillisesta instituutista. 1898–1907 hän oli vanhempi mekaniikan opettaja. Helsingin yliopiston mekaniikan dosentin viran hän sai samana vuonna kuin nuoremman mekaniikan opettajan viran Polyteknillisestä instituutista. Helsingin yliopistossa hän työskenteli myös kokeellisen ja matemaattisen fysiikan dosenttina, fysiikan professorina (1907–1938), matemaattis-luonnontieteellisen tiedekunnan varadekaanina. Tallqvist kutsuttiin Suomen Tiedeseuran jäseneksi vuonna 1905. Hänet tunnettiin tuotteliaana kirjoittajana, jonka tuotanto käsittää noin 15 000 painosivua. Suomen Tiedeseura joutuikin hänen takiaan säätämään "Lex Tallqvistin", jonka mukaan yksittäinen Tiedeseuran jäsen sai yhden vuoden aikana julkaista enintään 10% seuran koko julkaisuvolyymistä. Tallqvist meni naimisiin ensimmäisen kerran laulajatar Elin Fohströmin kanssa vuonna 1897. Fohström kuoli vuonna 1949, ja Tallqvist meni seuraavana vuonna uusiin naimisiin aiemman vaimonsa kasvattisisaren Evelina Fohströmin (o.s. Wilkman) kanssa. Tallqvist sai ensimmäisestä avioliitostaan kolme tytärtä: Edit Evelina, Inger Anima ja Anita Henriette. Tallqvist toimi Suomen forsiitti-dynamiitti Oy:n johtokunnan puheenjohtajana sekä vakuutusyhtiö Fenniassa, jälleenvakuutusyhtiö Normanissa ja tapaturmavakuutusyhtiö Patriassa. == Lähteet == Luokka:Suomalaiset matemaatikot Luokka:Keisarillisen Aleksanterin-Yliopiston professorit Luokka:Helsingin yliopiston professorit Luokka:Vuonna 1870 syntyneet Luokka:Vuonna 1958 kuolleet Luokka:Suomalaiset professorit
Matt Hemingway

Matt Hemingway (s. 24. lokakuuta 1972 San Pedro, Kalifornia) on yhdysvaltalainen korkeushyppääjä.http://www.usolympicteam.com/26_1313.htm Hemingway oli neljäs Yhdysvaltain olympiakarsinnoissa 1996. Hän piti taukoa yleisurheilusta vuodet 1998 ja 1999, mutta vuonna 2000 hän voitti maansa sisäratojen mestaruuden. 2002 hän hyppäsi GP-finaalissa seitsemänneksi tuloksella 225. Seuraavana vuonna hän sijoittui Pariisin MM-kisoissa kahdenneksitoista ja kauden lopussa IAAF:n yleisurheilufinaalissa kahdeksanneksi. Vuonna 2004 Hemingway voitti Ateenan olympialaisissa olympiahopeaa tuloksella 234. Kauden lopussa hän oli IAAF:n yleisurheilufinaalissa kuudes. Hän hyppäsi seuraavana vuonna Helsingin MM- kisoissa yhdenneksitoista. ==Ennätykset== * Korkeushyppy: 234 (2003) ==Lähteet== Luokka:Yhdysvaltalaiset korkeushyppääjät Luokka:Yhdysvaltalaiset olympiamitalistit Luokka:Vuonna 1972 syntyneet Luokka:Elävät henkilöt
Nenäontelo

Nenäontelo () on parillinen sokkeloinen käytävä, joka ulottuu ulkonenästä nenänieluun. Edessä nenäontelo rajoittuu nenäontelon eteiseen, ylhäällä seulaluuhun, ja takana koana-aukkoihin. Sivuseinissä sijaitsevat parilliset ala-, keski- sekä yläkuorikot, jotka muodostavat väleihinsä ilmakäytäviä (ala-, keski- sekä yläkäytävät). Keskilinjassa nenän puolet erottaa toisistaan nenän väliseinä (), jonka etuosa on rustorakenteinen, takaosa luurakenteinen. Alhaalla nenäonteloa rajaa kova suulaki. Kaikista nenän sivuonteloista on yhteys nenäonteloon. Poskiontelon ja otsaontelon tiehyet laskevat keskikäytävässä sijaitsevaan hiatus semiluminaris -nimiseen poukamaan. Seulalokeroiden tiehyet laskevat joko keski- tai yläkäytävään. Kitaontelon tiehyt laskee nenäontelon takaosaan. Kyynelkanava laskee alakäytävään. Pintarakenteensa puolesta nenäontelo jaetaan regio vestibularikseen, respiratoriaan sekä olfactoriaan. Vestibularis joka sijaitsee uloimpana on ihoa karvoineen ja talirauhasineen. Regio respiratorian pintasolukkona on värekarvallinen lieriöepiteeli. Regio olfactoria, joka käsittää n. 5 cm² nenäontelon katosta, on hajuepiteeliä. == Nenäontelon sairauksia == * Nenäverenvuoto * Nenän polyypit ==Lähteet== == Aiheesta muualla == Luokka:Nenä Luokka:Ruumiin ontelot
Ruotsin rataverkko

Ruotsin rataverkkoon kuuluu noin 16 500 kilometriä rautatietä, josta noin 14 100 kilometriä on Liikenneviraston hallinnoimaa. Rataverkko on 20. pisin maailmassa. Ensimmäistä rautatietä alettiin rakentaa vuonna 1856. ==Järjestelmä== * Yhteispituus: 12 230 km normaalilevyistä (raideleveys 1 435 mm) rataa, josta 3 594 km yksityistä * Sähköistettyä rataa: 13 200 km (2018) * Moniraiteista rataa: 1 152 km (1998) * Kapearaiteista (raideleveys 891 mm) rataa: 221 km == Lähteet == == Aiheesta muualla ==
Notepad++

Notepad++ on avoimen lähdekoodin teksti- ja lähdekoodieditori Windowsille ja se perustuu vapaaseen Scintilla-komponenttiin. Editori tukee useiden eri ohjelmointikielien syntaksin korostusta, useiden tekstien yhtäaikaista avaamista välilehtiin, hakua ja korvausta avoinna olevista tiedostoista myös säännöllisillä lausekkeilla. == Ohjelmointikielet == Notepad++ tukee lähes kahdeksaakymmentä ohjelmointi-, skripti- ja merkintäkieltä sekä tiedostomuotoa. * ActionScript * Ada * ASN.1 * ASP * Assembly * AutoIt * AviSynth * BaanC * .BAT (batch) * Blitz BASIC * C * C# * C++ * Caml * CMake * COBOL * CoffeeScript * Csound * CSS * D * Diff * Erlang * escript * Forth * Fortran * FreeBASIC * Gui4Cli * Haskell * HTML * .INI * Intel HEX * Inno Setup * Java * JavaScript * JSON * JSP * KiXtart * LaTeX * LISP * Lua * Makefile * MATLAB * MMIX * Nim * nnCron * NSIS * Objective-C * OScript * Pascal * Perl * PHP * PostScript * PowerShell * PureBasic * Python * R * Rebol * .reg (Windowsin rekisterieditori) * Resource-tiedostot * Ruby * Rust * Scheme * Shell script * Smalltalk * SPICE * SQL * Swift * S-Record * TCL * Tektronix HEX * TeX * txt2tags * Visual Basic * Visual Prolog * VHDL * Verilog * XML * YAML == Katso myös == * Windows Muistio == Lähteet == == Aiheesta muualla == * Notepad++ virallinen sivusto * Notepad++ GitHubissa Luokka:Tekstieditorit Luokka:Windows-ohjelmat Luokka:Vapaat ohjelmistot Luokka:Vuoden 2003 ohjelmistot
Barabbas

Barabbas (Bar-abbâ, "isän poika") on Raamatun Uudessa testamentissa henkilö, joka on tuomittu ristiinnaulittavaksi murhasta. Samaan aikaan Pontius Pilatuksen edessä oli Jeesus, ja pääsiäisenä juutalaisilla oli lupa vapauttaa yksi vanki. Ylipapit kiihottivat kansaa huutamaan Barabbaan vapaaksi, jotta Jeesus jäisi Pilatuksen vangiksi. Ilmeisesti hieman ennen kuin Jeesus seuraajineen saapui Jerusalemiin pääsiäisjuhlan viettoon, kaupungissa oli puhjennut jonkinlainen Rooman vastainen kapina. Useita ihmisiä oli pidätetty, muiden muassa ne kaksi ryöväriä, jotka joutuivat Jeesuksen kanssa ristiinnaulittaviksi, ja Barabbas, joka oli tuomittu kapinan aikana tehdystä murhasta. Nimitystä "ryöväri" käytettiin nimenomaan kapinoitsijoista, ei niinkään tavallisista rikollisista. Rooman valtakuntaa vastustettiin kiivaasti ja Barabbas on hyvin saattanut olla paikallisen vastarintaliikkeen sankari. Pontius Pilatus tiesi, ettei Jeesus ollut osallistunut mellakkaan ja arveli kansanjoukon haluavan vapautettavaksi mieluummin lempeän opettajan Jeesuksen kuin kumousmies Barabbaan. Ylipappien yllyttämänä kansa kuitenkin vaati Pilatusta vapauttamaan Barabbaan, minkä hän tekikin. Martin Woodrow ja E. P. Sanders: Raamatun henkilöitä (suom. Tuomas Nevanlinna), s. 145. Helsinki: Kauppiaitten Kustannus Oy, 1987. ISBN 951-635-644-0. Barabbaan tarinalla on erityistä merkitystä osittain siksi, että sitä on käytetty antisemitismin perusteluna ja osoituksena siitä, että Jeesuksen kuolema oli juutalaisten syytä. Kertomus toistuu lähes samanlaisena MatteuksenMatteus 27:16, MarkuksenMarkus 15:7 ja Luukkaan Luukas 23:18 evankeliumeissa, kun taas Johanneksen evankeliumi ja apokryfinen Pietarin evankeliumi poikkeavat näistä yksityiskohdiltaan. Pelkästään Matteuksen evankeliumissa kerrotaan väkijoukon sanoneen ”tulkoon hänen verensä meidän ja meidän lastemme päälle”. == Barabbas taiteessa == ===Kirjallisuus ja musiikki=== Ruotsalainen Nobel-kirjailija Pär Lagerkvist julkaisi romaanin Barabbas (1950) Ruotsalainen screamo-yhtye Barabbas, du förtappade. Aulis Sallinen on säveltänyt Barabbas dialogeja op. 84 viidelle laulajalle, resitantille ja seitsenhenkiselle kamariyhtyeelle.Fimic.fi ===Elokuva=== Richard Fleischer ohjasi 1961 Lagerkvistin romaanin pohjalta elokuvansa Barabbas. Alf Sjöbergin ohjaama elokuva on sekin samanniminen ja vuodelta 1953 (Barabbas). == Lähteet == Barabbas
Hovhannes Sargsjan

Hovhannes "Hovik" Sargsjan (; s. 14. marraskuuta 1987 Gjumri, Armenia) on armenialainen maastohiihtäjä. Hän sijoittui Torinon olympialaisissa miesten sprintissä sijalle 79. ja 15 km:n matkalla hän oli 89. http://sports.yahoo.com/olympics/torino2006/cross_country/results?day=22#CCM601001 ==Lähteet== ==Aiheesta muualla== * Luokka:Armenialaiset maastohiihtäjät Luokka:Vuonna 1987 syntyneet Luokka:Elävät henkilöt
Mourunkijärvi

Mourunki eli Mourunkijärvi (Maanmittauslaitoksen kartoissa järvi merkitty myös nimellä Mourunginjärvi) on Kempeleen kunnassa Juurussuon kylässä sijaitseva kunnan ainoa järvi. Järvi sijaitsee noin 20 kilometrin päässä kunnan keskustasta. Mourunki on puhdasvetinen suo- ja metsäalueiden ympäröimä matala järvi. Sen pohjoisrannalla sijaitsee Kempeleen kunnan ylläpitämä uimaranta. Mourunkijärven rantakaava on hyväksytty kunnanhallituksessa elokuussa 1988, jonka Oulun lääninhallitus hyväksyi kesäkuussa 1989. Mourunkijärvelle on tieyhteydet Linnakankaalta Tahkoseläntietä Juurussuontien risteykseen, ja siitä noin kolme kilometriä Mourungintietä. Toinen tieyhteys on Tyrnävän kunnan puolelta Murrosta, josta muutama kilometri Pikkaralan suuntaan Pikkaralantietä, ja siitä vasemmalle muutama kilometri kapeaa metsätietä. Kolmas tieyhteys on Kempeleen Metsärinteen asuinalueelta lähtevä metsätie, josta on matkaa järvelle noin viitisen kilometriä, jota tosin ei suositella ajoreittinä autolla sen huonokuntoisuuden vuoksi. == Kuvia Mourunkijärveltä == Kuva:Mourunginjärvi 2.JPG|Hiekkaranta-aluetta Kuva:Mourunginjärvi 3.JPG|Rantalentopallokenttä Kuva:Mourunginjärvi 5.JPG|Järven luoteisnurkkaus Kuva:Lake Mourunginjärvi frozen.jpg|Näkymä Pitkäniemestä ==Lähteet== ==Aiheesta muualla== Luokka:Kempele Luokka:Pohjois-Pohjanmaan järvet
Vesa Rantanen (seiväshyppääjä)

Vesa Tapani Rantanen (s. 2. joulukuuta 1975 Jalasjärvi) on suomalainen seiväshyppääjä. Rantanen voitti ensimmäisen SM-mitalinsa Kalevan kisoissa 1995, jolloin hän sijoittui jaetulle kolmannelle tilalle tuloksella 550. Seuraavana vuonna hän voitti pronssia tuloksella 525. Vuonna 1997 hän voitti SM-kultaa sekä sisäradoilla tuloksella 550 että ulkoradoilla tuloksella 565. Hänet valittiin edustamaan Suomea Ateenan MM-kisoihin, joissa hän karsiutui. Seuraavana vuonna hän hyppäsi Oulun Kalevan kisoissa toiseksi. Budapestin EM- kisoissa hän karsiutui. Rantanen voitti 1999 sisäratojen SM-kisoissa hopeaa ja 2000 kultaa. Myöhemmin samana vuonna hän voitti SM-kultaa Lahden Kalevan kisoissa. Vuonna 2001 hän voitti sisäradoilla seipäässä SM-hopeaa ja seitsenottelussa SM-kultaa. Kalevan kisoissa hän voitti seipään SM-kullan, minkä ansiosta hänet valittiin Edmontonin MM-kisoihin, joissa hän karsiutui. Rantanen hyppäsi 2002 sisäratojen SM-kisoissa pronssille. Myöhemmin samana vuonna hän karsiutui Münchenin EM-kisoissa. Seuraavana vuonna hän voitti sisäratojen SM-pronssia. Rantanen voitti Vaasan Kalevan kisoissa 2004 SM- kultaa. Hän osallistui Ateenan olympialaisiin, mutta karsiutui. Seuraavana vuonna hän voitti sisäratojen SM-hopeaa ja pääsi kilpailemaan sisäratojen EM- kisoihin, joissa hän karsiutui. Myöhemmin samana vuonna hän sijoittui toiseksi Porin Kalevan kisoissa. Vuonna 2006 hän voitti sisäratojen SM-hopeaa ja vuonna 2008 pronssia. 2008 Kalevan kisoissa hän sai niin ikään SM-pronssia. Talvella 2009 hän voitti sisäratojen Suomen mestaruuden sekä seiväshypyssä että seitsenottelussa. Espoon Kalevan kisoissa 2009 hän sijoittui toiseksi. Barcelonan EM-kilpailuissa 2010 hän karsiutui loppukilpailusta. Saman vuoden Kajaanin Kalevan kisoissa hän oli toinen ja SM-hallikilpailuissa 2011 kolmas. Vaasan Kalevan kisoissa 2013 Rantanen saavutti pronssimitalin tuloksella 530. Rantanen on Suomen kaikkien aikojen tilastossa seiväshypyssä jaetulla kolmannella tilalla.http://www.apulanta.fi/matti/yu/suomi.html Rantanen on valmistunut yhteiskuntatieteiden maisteriksi. Hänet valittiin vuonna 2008 Suomen Urheiluliiton miesten seiväshypyn lajivalmentajaksi. ==Henkilökohtaiset ennätykset== Lähde: * 100 metrin juoksu: 11,22 (1995) * 150 metrin juoksu: 17,18 (2002) * 200 metrin juoksu: 22,77 (2001) * 400 metrin juoksu: 51,2 (1997) * 110 metrin aitajuoksu: 14,37 (2002) * Korkeushyppy: 216 (1994) * Seiväshyppy: 572 (2001) * Pituushyppy: 726 (1995) * Kolmiloikka: 13,89 (1994) * Keihäänheitto: 55,34 (1998) * Kymmenottelu: 7330 (1997) ==Lähteet== * http://yle.fi/urheilu/salomaki_seivasmestariksi_-_moskovan_mm- kisat_jaavat_silti_haaveeksi/6751614 === Viitteet === == Aiheesta muualla == * Luokka:Suomalaiset seiväshyppääjät Luokka:Suomalaiset yleisurheilun moniottelijat Luokka:Suomalaiset yleisurheiluvalmentajat Luokka:Vuonna 1975 syntyneet Luokka:Elävät henkilöt
Erika Salumäe

thumb|right|Erika Salumäe Erika Salumäe (s. 11. kesäkuuta 1962 Pärnu) on virolainen entinen ratapyöräilijä, kaksinkertainen olympiavoittaja ja maailmanmestari. Tallinnalaista VSS Kalev -seuraa edustanut Salumäe voitti eräajon olympiakultaa Soulissa 1988 Neuvostoliittoa edustaen. Barcelonassa 1992 hän uusi voittonsa ottaen uudelleen itsenäistyneen Viron ensimmäisen olympiakullan. Atlantan kisoissa 1996 Salumäe sijoittui kuudenneksi. MM- kilpailuissa Salumäe sijoittui eräajossa hopealle vuosina 1984 ja 1986, voitti mestaruuden vuosina 1987 ja 1989 sekä saavutti pronssia vuonna 1995 UCI Track World Championships, Women yawiki.org. Hän teki viisitoista maailmanennätystä vuosina 1982–1989 ja valittiin Viron parhaaksi naisurheilijaksi vuosina 1983, 1984, 1987, 1988, 1989, 1990, 1992, 1995 ja 1996 Eesti parimateks valitud mees- ja naissportlased, võistkonnad ja treenerid 1955 – 2006 Eesti Olümpiakomitee. Salumäe kuului Viron parlamenttiin, riigikoguun vuosina 1999–2003. Vuonna 2013 Salumäe myi lontoolaisessa huutokaupassa olympiakultamitalinsa, monia muita mitaleitaan sekä pyörän, jolla hän ajoi Barcelonassa olympiavoittoon. Olympiakultamitaleista maksettiin yhteensä 59 000 euroa. Virolaisten tiedotusvälineiden mukaan selkäleikkauksessa käynyt Salumäe päätyi ratkaisuun saadakseen rahaa sairaanhoitokuluihinsa. ==Lähteet== Luokka:Virolaiset ratapyöräilijät Luokka:Virolaiset olympiavoittajat Luokka:Neuvostoliittolaiset olympiavoittajat Luokka:Virolaiset poliitikot Luokka:Riigikogun jäsenet Luokka:Vuonna 1962 syntyneet Luokka:Elävät henkilöt
Niilo Ikola

Niilo Jalmari Ikola (vuoteen 1906 Selin; 25. syyskuuta 1883 Tyrvää – 30. joulukuuta 1971 Turku) oli suomalainen kielitieteilijä (fennisti) ja professori. Niilo Ikola tuli ylioppilaaksi Porin klassillisesta lyseosta vuonna 1902 ja aloitti opintonsa Helsingin yliopistossa, josta hän valmistui filosofian maisteriksi vuonna 1907. Hän jatkoi opintojaan Turun yliopistossa ja väitteli tohtoriksi vuonna 1927 Ala-Satakunnan suomen kielestä. Ikola toimi Turun yliopiston suomen ja sen sukukielten professorina vuosina 1931–1933 sekä Turun kauppakorkeakoulun professorina ja rehtorina vuosina 1950–1954 ja kanslerina 1956–1961. Myös Niilo Ikolan poika Osmo Ikola oli Turun yliopiston suomen kielen professori. ==Teoksia== * Ala-Satakunnan murteen äännehistoria I–II (1925–1931) * Ensimmäisen suomalaisen raamatun historiaa (1927) * Etelä- Viron verbien persoonapäätteistä (1932) * Ehdotus kauppaoppilaitoslainsäädännön uudistamiseksi (1937) * Kauppakorkeakoulukysymyksiä (1959) ==Lähteet== ==Aiheesta muualla== * * Luokka:Suomalaiset kielitieteilijät Luokka:Turun yliopiston professorit Luokka:Turun kauppakorkeakoulun professorit Luokka:Suomen yliopistojen rehtorit ja kanslerit Luokka:Vuonna 1883 syntyneet Luokka:Vuonna 1971 kuolleet Luokka:Suomalaiset professorit
Howard Wilkinson

Howard Wilkinson (s. 13. marraskuuta 1943 Sheffield) on entinen englantilainen jalkapalloilija ja jalkapallovalmentaja. ==Pelaajaura== Wilkinson pelasi urallaan keskikenttäpelaajana Sheffield Wednesdayssa, Brightonissa sekä Boston Unitedissa. Bostonissa hän toimi viimeisinä vuosinaan pelaaja-valmentajana. ==Valmentajaura == === Uran alku === Notts Countyssa Wilkinson toimi ensin täyspäiväisenä apulaisvalmentajana ja myöhemmin valmentajana. Vuonna 1983 hän siirtyi Sheffield Wednesdayn valmentajaksi ja seura nousikin hänen ensimmäisenä työvuotenaan silloiseen ykkösdivisioonaan. ===Menestyksen vuodet Leedissa=== Wilkinsonin menestyksekkäimmät vuodet tulivat hänen toimiessaan Leeds Unitedin valmentajana vuosina 1988–1996. Wilkinsonin pelaajarinkiin tuoma kuri ja järjestys tuotti tuloksia nopeasti ja seura voitti kauden 1988–89 päätteeksi silloisen kakkosdivisioonan. Wilkinsonin hankintoihin kuuluivat muun muassa Gary McAllister, Chris Fairclough, Lee Chapman ja Gordon Strachan sekä nosti nuorista pelaajista ykkösjoukkueeseen nostetut Gary Speed ja David Batty. Myöhemmin Wilkinson osti joukkueen vahvistukseksi Rod Wallacen, Tony Dorigon ja Steve Hodgen. Wilkinson osti joukkueeseen myös Éric Cantonan. Näillä vahvistuksilla Leeds United oli viimeinen entisen ykkösdivisioonan mestarijoukkue vuonna 1992. Myöhemmillä kausilla joukkueen esitykset eivät olleet yhtä hyvät ja Wilkinson erotettiin kauden 1996–97 surkean alun jälkeen. ===Työ jalkapalloliitossa=== Leedistä erottamisen jälkeen Wilkinson toimi Englannin jalkapalloliiton palveluksessa eräänlaisena teknisenä johtajana vastaten valmennus ja harjoitteluohjelmista. Tässä tehtävässä ollessaan hän myös toimi Englannin jalkapallomaajoukkueen väliaikaisena valmentajana Glenn Hoddlen erottamisen jälkeen. Tämän jälkeen hän toimi Englannin alle 21-vuotiaiden maajoukkueen valmentajana. Kuuden tappiollisen ottelun jälkeen hänet korvattiin tehtävässä David Plattilla. Hän palasi Englannin maajoukkueen väliaikaiseksi valmentajaksi vuonna 2000 Kevin Keeganin jätettyä paikkansa. Wilkinsonin ainoaksi otteluksi jäi maaliton tasapeli Suomea vastaan. ===Myöhempi ura=== Wilkinson jätti jalkapalloliiton tehtävät palatakseen seurajoukkuevalmentajaksi Sunderlandiin. Kausi oli suoranainen katastrofi ja Wilkinson sai potkut ennen kauden 2002–03 päättymistä. Sunderlandin kausi päättyi ennätyksellisen pieneen pistemäärään. Seura sai kauden aikana vain 19 pistettä ja putosi sarjaporrasta alemmas. Hän toimi lyhyen aikaa valmentajana Kiinassa, mutta palasi Englantiin henkilökohtaisiin syihin vedoten. Wilkinson on palannut Notts Countyyn ja toimii seuran johtotehtävissä. == Meriitit == * Englannin mestaruus: 1992 * Englannin 2. divisioona: 1990 * Englannin liigacupin hopeaa: 1996 * FA Youth Cup: 1993 * Englannin vuoden valmentaja: 1992 == Lähteet == Luokka:Englantilaiset jalkapalloilijat Luokka:Englantilaiset jalkapallovalmentajat Luokka:Vuonna 1943 syntyneet Luokka:Elävät henkilöt
Voimavirtaliitin Strömberg

Voimavirtaliitin Strömberg eli niin sanottu Romppasen hanska on Strömbergin valmistama silumiinivaluinen voimavirtaliitin, jossa on kolme vaihenapaa ja yksi maadoitusliitin. Liitin poistui laittomana käytöstä 1970–1980-luvuilla, kun 5-napainen asennus otettiin käyttöön. Maadoitus tapahtui kytkemällä runko ja nollatappi saman ruuvin alle. Asennus oli vaarallinen etenkin märillä rakennustyömailla liitosten hapettumisen takia. Nimitys juontuu yleisesti käytössä olleesta Strömbergin kutsumanimestä, mutta myös muotoa Rompan hanska on käytetty. Romppasen hanskaa oli 40- ja 80-ampeerista mallia. Sitä saattaa vielä nähdä vanhoissa kiinteistöissä. luokka:Sähkön ja elektroniikan historia Luokka:Sähköliittimet
Hannu Nurmi

Hannu Nurmi (s. 1944Kuka kukin on. Henkilötietoja nykypolven suomalaisista 2009. Helsinki: Otava 2009, s. 718.) on suomalainen politiikan tutkija. Hän toimi vuosina 1995–2012 Turun yliopiston valtio-opin professorina. Vuosina 2003–2008 hän toimi Suomen Akatemian akatemiaprofessorina. Vuosina 2008–2011 hän johti Suomen Akatemian rahoittamaa julkisen valinnan huippuyksikköä (Public Choice Research Centre).Nurmen CV. Viitattu 6.10.2017.http://www.aka.fi/fi/tiedepoliittinen- toiminta/huippuyksikot/paattyneet/huippuyksikot-2008-2013/julkisen-valinnan- huippuyksikko/ Viitattu 6.10.2017http://www.aka.fi/fi/akatemia/tutkimuksen- tekijoita/edelliset-akatemiaprofessorit/nurmi-hannu/ Viitattu 6.10.2017 ==Lähteet== == Aiheesta muualla == * Nurmen kotisivu Turun yliopistossa. * Nurmen julkaisut. Luokka:Akatemiaprofessorit Luokka:Suomalaiset politiikan tutkijat Luokka:Turun yliopiston professorit Luokka:Vuonna 1944 syntyneet Luokka:Elävät henkilöt Luokka:Suomalaiset professorit
Christer’s Tivoli

Christer’s Tivoli on suomalainen vuonna 1993 perustettu tivoli. Sen omistaa Christer Persson. Christer’s Tivolin laitevalikoimaan kuuluu vain pienille lapsille soveltuvia laitteita, kuten pomppulinnoja ja karuselleja. Tivolissa on myös muun muassa narunvetokoju ja muita onnenpelejä sekä popcorn- ja hattarakoju. ==Laitevalikoima== * Baby 5 -karuselli * Karuselli * Pomppulinna * Kolikkokaruselli ==Aiheesta muualla== * Christer's Tivolin kotisivut Luokka:Suomen huvipuistot
Pro Patria Finlandia

__NOTOC__ Pro Patria Finlandia on suomalaisen black metal -yhtye Impaled Nazarenen yhdeksäs studioalbumi, joka julkaistiin 22. maaliskuuta 2006. Albumi on nauhoitettu Sonic Pump -studiolla välillä marraskuu 2005 – tammikuu 2006. == Kappaleet == # # # # # # # # # # # # # # == Kokoonpano == * Sluti666 – laulu * Tuomio – kitara * Onraj 9mm – kitara * Arc v 666 – bassokitara * Repe Misanthrope – rummut == Arvostelut == * Blabbermouth: 7.5/10Blabbermouth: CD review * Desibeli.net: * Imperiumi: 8/10 * The Metal Observer: 7/10The Metal Observer: Album review * Soundi: Soundi: Levyarvio == Lähteet == == Aiheesta muualla == * * Luokka:Vuoden 2006 albumit Luokka:Impaled Nazarenen albumit
Eva-Mari Aro

Eva-Mari Aro (o.s. Niemi; s. 27. elokuuta 1950 Harjavalta) on Turun yliopiston molekulaarisen kasvibiologian professori ja Suomen Akatemian akatemiaprofessori vuosina 1998–2008 ja 2014–2018. Hän on alansa pioneereja Suomessa ja myös kansainvälisesti tunnettu tutkija. Aro väitteli filosofian tohtoriksi vuonna 1982 Turun yliopistosta. Hänen väitöskirjansa aiheena oli fotosynteesi, jonka parissa hän on jatkanut tutkimusta myöhemminkin. Vuodesta 1987 alkaen Aro on toiminut kasvifysiologian apulaisprofessorina Turun yliopistossa. Vuodesta 1998 hän on ollut yliopiston kasvitieteen professori, ja hän toimi akatemiaprofessorina ensimmäisen kerran vuosina 1998–2008. Aron toinen akatemiaprofessuuri alkoi vuoden 2014 alussa. Hän johtaa Suomen Akatemian rahoittamaa Integroidun fotosynteesi- ja metaboliittitutkimuksen huippuyksikköä, jossa ovat mukana Turun ja Helsingin yliopisto. Aron johtamassa laboratoriossa tutkitaan fotosynteesin hyödyntämistä puhtaassa energiantuotannossa. Aro valittiin Suomalaisen Tiedeakatemian jäseneksi vuonna 2001. Vuonna 2012 Professoriliitto valitsi hänet Vuoden Professoriksi. Aro on toiminut Suomalaisen Tiedeakatemian esimiehenä 2014–2015Esimiehet ja pääsihteerit. Suomalainen Tiedeakatemia. Viitattu 4.9.2018. Aro nimitettiin 10. maaliskuuta 2017 tieteen akateemikoksi. Vuonna 2018 hänet kutsuttiin Yhdysvaltain kansallisen tiedeakatemian jäseneksi ja vuonna 2021 Academia Europæan jäseneksi. Toukokuussa 2023 hänet valittiin Britannian kansallisen tiedeakatemian Royal Societyn jäseneksi. ==Lähteet== ==Aiheesta muualla== * Peltoniemi, Teija: Tämä ei ole scifiä – suoria biopolttoaineita auringonvalosta Yle.fi. 11.5.2016. Luokka:Suomalaiset kasvitieteilijät Luokka:Suomalaiset professorit Luokka:Akatemiaprofessorit Luokka:Akateemikot (Suomi) Luokka:Turun yliopiston matemaattis-luonnontieteellisen tiedekunnan professorit Luokka:Vuonna 1950 syntyneet Luokka:Elävät henkilöt Luokka:Viitatuimmat tutkijat Clarivaten mukaan Luokka:Academia Europæan jäsenet
Mary Joe Fernández

Mary Joe Fernández (s. 19. elokuuta 1971 Dominikaaninen tasavalta) on yhdysvaltalainen tennispelaaja, jonka ammattilaisura alkoi vuonna 1986 ja päättyi 2000. Hän oli parhaimmillaan kaksinpelin maailmanlistalla neljäntenä elokuussa 1991. Fernández voitti urallaan kaksi nelinpelin Grand Slam -turnausta. Australian avoimet hän voitti vuonna 1991 yhdessä Patty Fendickin kanssa ja Ranskan avoimet vuonna 1996 yhdessä Lindsay Davenportin kanssa. Kaksinpelin Grand Slam -finaalissa hän oli kolmesti häviävänä osapuolena. Australian avoimissa hän hävisi Steffi Grafille vuonna 1990 ja Monica Selesille vuonna 1992. Ranskan avointen finaalissa vuonna 1993 hän hävisi Grafille. Fernández voitti myös olympiakultaa nelinpelissä kahdesti. Sekä Barcelonassa 1992 että Atlantassa 1996 hänen parinaan pelasi Gigi Fernández. He eivät ole sukua toisilleen. ==Lähteet== == Aiheesta muualla == Luokka:Yhdysvaltalaiset tennispelaajat Luokka:Yhdysvaltalaiset olympiavoittajat Luokka:Vuonna 1971 syntyneet Luokka:Elävät henkilöt
Kinzie Kenner

Kinzie Kenner (s. 22. heinäkuuta 1984 Kalifornia) on yhdysvaltalainen uransa lopettanut pornonäyttelijä. Hän asuu Arizonassa. ==Elämäkerta== Kenner on harrastanut pienestä lähtien tanssimista ja pornouransa ohella hän myös opettaa tanssimista. Hän haluaisi tehdä myös tulevaisuudessa töitä tanssin parissa. Kenner aloitti uransa vuonna 2003 ja on esiintynyt hieman yli sadassa pornoelokuvassa. Kenner hankki rintaimplantit vuonna 2005 ja sai AVN Award -ehdokkuuden vuonna 2006. ==Lähteet== == Aiheesta muualla == * Luokka:Yhdysvaltalaiset pornonäyttelijät Luokka:Vuonna 1984 syntyneet Luokka:Elävät henkilöt
M/S Birka Carrier

M/S Birka Carrier () on Birka Cargo Ab:n omistama ro-ro-rahtialus. Alus on rakennettu vuosina 1997–1998 Romaniassa ja Norjassa. Kuollutta painoa laivalla on 8 853 tonnia ja jääluokitus on 1A Super eli se pystyy useimmissa jääolosuhteissa kulkemaan yksin. Birka Carrier on rekisteröity Suomen lipun alle ja sen kotisatama on Maarianhamina. Nykyisin aluksella operoi Finnlines reitillä Helsinki-Immingham. Birka Carrierin sisaraluksia ovat M/S Birka Express, M/S Birka Trader ja M/S MN Pelican. == Käyttöhistoria == Vuonna 1997 aluksen runko laskettiin vesille Galațissa, Romaniassa. Romaniasta alus hinattiin Rissaan, Norjaan, jossa se rakennettiin loppuun. 24. tammikuuta 1998 alus luovutettiin United Shippingin omistukseen, joka rekisteröi aluksen Suomen lipun alle. Kotisatamaksi tuli Maarianhamina. Alus kastettiin United Carrieriksi. Kastamisen jälkeen Finnlines aloitti liikennöinnin aluksella, reitillä Kemi–Oulu–Antwerpen–Lontoo–Felixstowe. Vuoden 2002 alussa United Carrier rekisteröitiin Birka Cargo Ab:n omistukseen. Saman vuoden joulukuussa alus nimettiin Birka Carrieriksi. == Lähteet == == Aiheesta muualla == *Fakta om Fartyg – M/S United Carrier *Birka Cargo *Birka Carrierista Finnlinesin sivuilla Birka Carrier
Absence of War Does Not Mean Peace

Absence of War Does Not Mean Peace on suomalaisen black metal -yhtye Impaled Nazarenen seitsemäs studioalbumi. Albumi on nauhoitettu Anssi Kipon Astia- studiolla välillä heinäkuu-elokuu 2001. Pitkäsoiton viidennestä kappaleesta, Hardboiled And Still Hellbound, on tehty musiikkivideo, jossa esiintyy silloinen suomalainen pornonäyttelijä Rakel Liekki. == Kappaleet == # # # # # # # # # # # # # == Kokoonpano == * Sluti666 – laulu * Somnium – kitara * Onraj 9mm – kitara * Arc v 666 – basso * Repe Misanthrope – rummut == Arvostelut == * Soundi: == Lähteet == == Aiheesta muualla == * * Luokka:Vuoden 2001 albumit Luokka:Impaled Nazarenen albumit
Iijoen rautatiesilta

Iijoen rautatiesilta voi tarkoittaa seuraavia siltoja: * Iijoen rautatie- ja maantiesilta, rautatiesilta Iin kunnassa rataosalla Oulu–Tornio * Iijoen rautatiesilta, rautatiesilta Taivalkosken kunnassa lakkautetulla rataosalla Pesiökylä–Taivalkoski.
Diane Kruger

Diane Kruger (oik. Diane Heidkrüger, s. 15. heinäkuuta 1976 Algermissen, Länsi-Saksa) on saksalainen näyttelijä ja malli. Kruger teki elokuvadebyyttinsä vuonna 2002. Kaksi vuotta myöhemmin hän teki kansainvälisen läpimurtonsa Helenan roolissa elokuvassa Troija (2004). Elokuva nosti hänet kuuluisaksi ympäri maailman. Sen jälkeen hän on näytellyt niin ranskan- kuin englanninkielisissäkin elokuvissa. Kruger on ollut naimisissa ranskalaisen näyttelijän Guillaume Canet’n kanssa vuosina 2001–2006. Vuosina 2006–2016 Kruger seurusteli Joshua Jacksonin kanssa. Vuodesta 2016 Kruger on seurustellut näyttelijä Norman Reedusin kanssa, ja heillä on vuonna 2018 syntynyt tytär. Kruger toimii luksus-kellomerkki Jaeger-LeCoultren kasvoina sekä meikkivalmistaja L’Oréalin mallina. == Filmografia == Elokuvat Vuosi Nimi Rooli Muuta 2001 Point de lendemain Agnes lyhytelokuva 2002 Duelles Sabine televisioelokuva The Target - tähtäimessä Erika Nile Not for or Against puhelintyttö Mon Idole Clara Broustal 2003 24 hours Julie Wood 2004 Troija Helena Wicker Park Lisa Narco tyttö yökerhossa National Treasure – kansallisaarre Abigail Chase 2005 Päivä ilman sotaa Anna Sørensen Frankie Frankie 2006 Tiikeriprikaati Constance Radetsky Copying Beethoven Anna Holtz 2007 Hyvästi Bafana Gloria Gregory Days of Darkness Véronica Star The Hunting Party Mirjana National Treasure: Salaisuuksien kirja Abigail Chase 2008 Kaiken se kestää Lisa 2009 Lascars Cleménce Santiepi Kunniattomat paskiaiset Bridget von Hammersmark 2010 Mr. Nobody Anna Inhale Diane Stanton Fringe Miranda Green 2011 Unknown Gina 2013 Vieras The Seeker / Lacey 2017 In the Fade – kuin tyhjästä Katja Sekerci All That Divides Us Julia Keller 2018 JT LeRoy Eva Welcome to Marwen Deja Thoris 2019 The Operative Rachel QT8: The First Eight oma itsensä dokumenttielokuva 2021 Agentit 355 Marie Schidt == Lähteet == == Aiheesta muualla == * * Diane Kruger NNDB:ssä Luokka:Saksalaiset näyttelijät Luokka:Saksalaiset mallit Luokka:Vuonna 1976 syntyneet Luokka:SAG-palkinnon saajat Luokka:Elävät henkilöt
Ranttila

Ranttila on muun muassa seuraavien tunnettujen henkilöiden sukunimi: * Martti Ranttila (1894–1964), suomalainen taidemaalari * Merja Aletta Ranttila (s. 1960), saamelainen kuvataiteilija * Seija Ranttila (s. 1965), saamelainen tekstiilitaiteilija
David Vincent

David Justin Vincent (s. 22. huhtikuuta 1965) on yhdysvaltalainen laulaja ja basisti. Hän on death metal -yhtye Morbid Angelin laulaja-basisti sekä Genitorturersin basisti. Vincent jätti Morbid Angelin vuonna 1995 julkaistun Domination-albumin jälkeen, koska hän liittyi vaimonsa industrial metal -yhtye Genitorturersiin. Vincent liittyi Morbid Angeliin uudestaan vuonna 2004. Vincent oli myös basistina ja taustalaulajana grindcore-yhtyeessä Terrorizer. Samassa yhtyeessä soitti myös Morbid Angelin jäsen Pete Sandoval ja Napalm Deathin Jesse Pintado. David Vincent luokitellaan usein yhdeksi death metallin kummisedistä ja suurimmista vaikuttajista. Hänen lyriikkansa käsittelevät usein sumerilaisten muinaisia jumalia ja Saatanaa. Vincent on Saatanan kirkon jäsen.http://theworsthorse.com/2009/06/morbid-angels-church-of-satan- affiliated-bassistvocalist-buddhisms-cool-with-me/ == Diskografia == Morbid Angel * * * * * * Genitorturers * * * * Terrorizer * Soulfly * == Lähteet == Luokka:Yhdysvaltalaiset basistit Luokka:Vuonna 1965 syntyneet Luokka:Elävät henkilöt